钦定古今图书集成/明伦汇编/闺媛典/第101卷 > 皇清七 > 韩鼎引妻刘氏
## 钦定古今图书集成/明伦汇编/闺媛典/第101卷 > 皇清七 > 韩鼎引妻刘氏



按《安庆府志》：“刘氏，怀宁人。庠生韩鼎引妻，事舅姑以孝闻。乙酉，城溃，舅姑双柩殡于中庭，家人尽惊散，刘独守之，泣不忍去。贼疑棺内有藏，欲剖视，刘抱棺号哭，贼恻然释之。女年甫十三，先匿隐处，见贼去，甫出而贼复入，将纵火，数盼女。刘知贼意，绐之曰：‘但得不惊吾先灵，女非所惜也’。贼喜，投炬携女去。刘知门外” 有池，故送女《目池》示之。女即奋投池中死。贼怒，杀刘。事闻，

诏“建坊旌之。”